華豐大廈火|救人地盤工謙稱小市民 盼幫輕消防﹕佢哋先係大英雄
油麻地佐敦道華豐大廈昨日(10日)發生三級火,造成5死40傷,其中8人危殆留醫。由於毗鄰大廈地盤與起火大廈平台相連,火警期間,數名地盤工人見狀,挺身而出開喉射水、用燒焊工具剪開鐵絲網及出動吊機,擔安全梯協助居民逃生,成功救出十多人。
有份參與救援的地盤工人文先生今日(11日)憶述當時救人情況,形容「啲煙喺樓梯口,一層一層咁跑出嚟」,工友其時各司其職,期間亦冒險進入大廈,帶領居民逃生。事後坦言,只是盡量幫手「 幫輕吓消防員,他們才是大英雄,我們是小市民」。
居民逃生位置危險 工友迅速擔梯「等佢哋慢慢爬落嚟」
有份救人的地盤燒焊工人文先生,憶述事發時早上8時,地盤剛剛開工,未幾即發現毗鄰大廈起火冒出濃煙,居民從大廈後側近一樓平台湧出,每個人都掩著面,逃生者包括長者及嬰兒,過程驚險,文先生指「(平台)嗰個位好危險,又無欄,見住啲煙喺樓梯口,一層一層咁跑出嚟」。
當時有7至8名工友見狀參與拯救,工友各司其職,有「叻㗎」( 金屬模板裝嵌工)、鑽機、燒焊,「大家平時一齊做嘢,自己用返自己嘅專長,做唔同崗位」,工友面對火警表現淡定,第一時間取出地盤的安全梯,「下面地盤搭一張,上邊再搭一張,等佢哋慢慢爬落嚟」。
工友展現鐵漢柔情 救人間亦不忘安撫
倉皇逃生的市民均被突如其來的火警嚇倒,地盤工人亦連忙安撫,「我同佢哋講消防嚟緊,消防喺前面,我哋嗰邊屬於後邊」,而受訪的文先生則剪開鐵絲網,讓逃生街坊穿過圍欄,到地盤內暫避。
文先生曾一度進入大廈,「我踎低身,慢慢行入去裝,入咗去幾廿秒,望兩望見到有人帶佢出去」,當時有一名男子孭住黑色柴犬,並詢問可否跟從文先生離開,文遂帶領他離開。其中,工友亦出動吊籠救出高層一名行動不便,撐着拐杖的伯伯。他解釋當時情況危急,「我哋幾個人都唔夠膽扶佢落嚟,驚有咩差錯,所以我哋用個籠吊佢落嚟」。
工友謙虛指「消防員才是大英雄,自己是小市民」
事隔一日沉澱後,地盤已復工。文先生感到難過,「冇諗過咁多傷者,諗住得幾個人受傷」,結果有5人離世,更有高達40人受傷。他本以為大廈後方的火熄滅,應沒有太大問題,而且消防員半小時內已迅速救熄火勢,怎料意外比洪水橋地盤火災更嚴重 。
火警中,一眾工友成功救出十多人,受訪期間,有路過市民向文先生致敬,他坦言他們只是在消防只未抵達前,「盡量幫手,幫輕吓消防員」,認為與消防員相比,他們才是大英雄,自己是小市民。被問到下次若不幸遇到同樣情況,會否再出手幫人,文先生毫不猶豫回答﹕「 我都係會盡力去幫,如果太危險就唔會試。免得麻煩到消防員,又要佢冒着危險去救你。」
至今早,警員曾到場地盤拍攝,登記工友資料,記錄居民逃生的位置。重案組探員亦繼續在華豐大廈搜證,並於各層走廊位置撿走個人物品,懷疑居民火警倉皇逃生時遺下,包括手袋及身份證。而大廈亦陸續解封,居民有序地在警員陪同下,到單位執拾個人物品。